Salman Khan on film hum aapke hain kaun |
'हम आपके..' में माधुरी को ज्यादा मेहनताना मिलने से सलमान का इंकार
By: admin	| Last Updated: Sunday, 6 September 2015 11:48 AM
मुंबई: सुपरस्टार सलमान खान ने बताया कि 1994 की फिल्म “हम आपके हैं कौन..” में उन्हें उनकी हीरोइन माधुरी दीक्षित से कम पैसे नहीं मिले थे. जैसा कि अभिनेता अनुपम खेर ने कहा. अनुपम ट्विटर पर लैंगिग समानता पहल चला रहे हैं जहां एक महिला ने बॉलीवुड में महिलाओं के साथ वेतन में असमानता बरते जाने के बारे में उल्लेख किया. इस पर ‘बेबी’ के अभिनेता ने जवाब में कहा, “कुछ मामलों में यह सच है, लेकिन हम आपके हैं कौन में माधुरी को सलमान खान से ज्यादा मिले. “
एक प्रेस कॉन्फ्रेंस में अनुपम के बयान के बारे में पूछे जाने पर सलमान ने दावा किया कि उन्हें इसके बारे में जानकारी नहीं है, लेकिन बाद में इस पर उन्होंने जवाब दिया कि “मुझे नहीं लगता कि यह सच है.”
सलमान अपनी आगामी फिल्म ‘हीरो’ के प्रचार के लिए डांस रियलिटी शो में अभिनेता सूरज पंचोली और अथिया शेट्टी के साथ पहुंचे थे.
वहीं मेहनताना में असामनता के बारे में सलमान ने कहा, “यह सब उस पर निर्भर है कि लोग क्या देखना चाहते हैं.”
Web Title: Salman Khan on film hum aapke hain kaun
First Published: Sunday, 6 September 2015 11:48 AM